Tomáš Palovský
Podunajská 18
821 06 Bratislava 214

č. j.   12558/14                                                          		V  Bratislave 19.11.2014

Vec: 	Poskytnutie informácie podľa zákona č. 211/2000 Z.z. o slobodnom prístupe k informáciám, v znení neskorších predpisov

E-mailom zo dňa  18.11.2014 ste  sa obrátili na Miestny úrad Mestskej časti Bratislava-Podunajské Biskupice so žiadosťou  o nasledovné informácie:
V akom stave sa v súčasnosti nachádza Urbanistická štúdia zóny Podunajská, ktorá bola verejne prerokovávaná v rokoch 2012-2013?
Či má investor platné stavebné povolenie?
Či investor oznámil začiatok realizácie projektu?

K Vašim otázkam uvádzame nasledovné:
„Urbanistická  štúdia zóny Podunajská, Bratislava“ bola spracovaná autorským kolektívom Bouda a Masár,  architektonická kancelária, s.r.o., v r. 2013.
Dôvodom obstarania urbanistickej štúdie bolo získať  komplexný územnoplánovací podklad overujúci  zámer  transformácie územia zo súčasného funkčného využitia  občianska vybavenosť celomestského a nadmestského významu, kód 201, stabilizované územie na nové funkčné využitie viacpodlažná  bytová zástavba, kód 102, rozvojové územie, s doplnkovou zástavbou obslužno-vybavenostných zariadení komerčného i nekomerčného charakteru, vrátane riešenia zázemia zelene   a  jeho napojenia na krajinnú zeleň pozdĺž toku  Malého Dunaja.
Špecifickým účelom použitia urbanistickej štúdie, po verejnom prerokovaní, bolo  jej využitie ako podkladu pre spracovanie návrhu zmien  a doplnkov Územného plánu Hlavného mesta SR Bratislavy, r. 2007, v znení  zmien a doplnkov.
Urbanistická štúdia bola,  po uskutočnenom verejnom prerokovaní, predložená na rokovanie miestneho zastupiteľstva dňa 11.6.2013 (materiál na rokovanie viď na www.mupb.sk), pričom zastupiteľstvo neprijalo k tomuto materiálu uznesenie.
Nakoľko Hlavné mesto SR Bratislava vydalo k predmetnej UŠ súhlasné stanovisko č.j. MAGS ORM42219/13-44866  zo dňa  26.6.2013, UŠ bola spracovateľmi dopracovaná do čistopisu riešenia a postúpená hlavnému mestu. K dnešnému dňu však nebol čistopis UŠ, napriek urgenciám, doručený mestskej časti.
Podnety na zmenu územného plánu mesta, plynúce z riešenia tejto štúdie, boli hlavným mestom akceptované a zapracované do Návrhu zmien a doplnkov č. 04, Územného plánu hl. m. SR Bratislavy, rok 2007, v znení zmien a doplnkov.  Pre Vašu informáciu uvádzame, že Hlavné mesto SR Bratislava v 6/2014 ukončilo verejné prerokovanie predmetného dokumentu, ktorý   je zverejnený na adrese www.bratislava.sk. Po absolvovaní všetkých procedurálnych krokov v procese obstarávania zmien a doplnkov územného plánu mesta, stanovených zákonom             č. 50/1976 Zb. o územnom plánovaní a stavebnom poriadku, v platnom znení a vyhláškou          č. 55/2001 Zb. o územnoplánovacích podkladoch a územnoplánovacej dokumentácii, bude uvedený materiál predložený  na rokovanie Mestského zastupiteľstva Hl. m. SR Bratislavy.    
Z vyššie uvedeného vyplýva, že v predmetnom území je stále platné funkčné využitie  občianska vybavenosť celomestského a nadmestského významu, kód 201, stabilizované územie.
V zmysle platného funkčného využitia  vlastník územia Apollo Group a.s. pripravil zámer Obchodno-predvádzacie centrum, pre ktorý bolo, po uskutočnenom územnom konaní a následnom stavebnom konaní, vydané stavebné povolenie pod č.j. SÚ/395/1693/14/Bo-1 zo dňa 14.2.2014, ktoré je právoplatné. K dnešnému dňu nebolo na tunajší úrad doručené oznámenie o začatí stavby. 

S pozdravom

									Ing. Eva Janigová
									    prednostka 

Co: spis 2x